Asimov empecipió los estudios en 1925 na escuela pública de Nueva York, siguió n'East New York Junior High School onde yá amosaba bones traces y gradúase en xunu de 1930, entrando con diez años na Boys High School, onde se gradúa en 1935. Foi daquella cuando escribió la so primer historia entitulada "Hermanos Menores" que ye un simple comentariu onde nun se pue apreciar entá la so calidá lliteraria anque sí un ciertu sentíu del humor y una referencia al so hermanu Stanley. Algamó'l graduáu en Química na Universidá de Columbia nel añu 1939.